весели истории за Църквата
Един американски пастор се разхождал край брега на Мисисипи. По някое време чул вик:
- Помощ! Спасете ме! Не мога да плувам!
Духовникът пристъпил досами реката и казал:
- Преди да ти помогна, синко - нека те попитам нещо. Ти - вярващ ли си или атеист!
- Вярващ съм!
- Добре! Но християнин или от друга религия?
- Християнин!
- Много добре! Католик или протестант?
- Протестант! Моля те, по-бързо!
- Един момент! Евангелист ли си или методист?
- Евангелист съм! Вече едвам се държа над водата!
- Имай малко търпение! А от коя църква си? Вселенската евангелистка църква или Американската евангелистка църква?
- От Американската! Моля те, вече нямам сили!
- Последен въпрос! От коя от двете Американски евангелистки църкви си? Тази, дето е основана през 1920 година или другата, от 1932 година?
- От по-късната съм! Тая, от 1932 година!
Пасторът хвърлил към давещия се убийствен поглед и процедил:
- Еееей, ти - от тях ли си, бе? Мръсен еретик! Ами, хайде, дави се тогава!